  Виталий Пронин Куасэн бызьылӥсьёс Италиын ортчем «Марчалонга» марафонэ пыриськизы. Спортсменъёс классика амалэн 70 иськемез бызизы. Арлы быдэ ортчылӥсь ӵошатсконэ дуннеысь кужмоосыз спортсменъёс люкаськыло. Куас сюрес кӧня ке городъёс пыр ортче, гурезё интыостӥ но шуръёс кузя. Спортсменъёс быдэс сюресэз бодыосынызы гинэ донгаськыса мыно. Россиысь спортсменъёслы туэ удалтӥз: финиш гожез нырысь ик выжиз Коми Республикаысь Ермил Вокуев. Нош 2-тӥ инты понна пумозяз ӟырдыт нюръяськон мынӥз. Норвегиысь Каспер Стадос Ижысь Максим Вылегжанинэз ӝыны секундлы азьпалтӥз. Берло аръёсы трос марафонъёсы пыриськылӥз ке но, Максим Вылежганинлэн та нырысетӥ медалез луэ. 100-лэсь ятыр спортсменъёс пӧлын кужымзэ эскериз Балезиноысь Сергей Ардашев но. Со финише 31-тӥ вуиз. Валентина Емельянова Теги: куасэнбызьылон спорт  